|  |  |  |
| --- | --- | --- |
|  |  |  |
| **ΕΛΛΗΝΙΚΗ ΔΗΜΟΚΡΑΤΙΑ** |  | **ΑΛΕΞΑΝΔΡΕΙΑ 4/11/ 2019** |
| **ΥΠΟΥΡΓΕΙΟ ΠΑΙΔΕΙΑΣ & ΘΡΗΣΚΕΥΜΑΤΩΝ** |  |  |
|  |  | **ΑΡ. ΠΡΩΤ. 351** |
| **ΠΕΡ/ΚΗ Δ/ΝΣΗ Π. & Δ. Ε. ΚΕΝΤΡ. ΜΑΚΕΔΟΝΙΑΣ** |  |  |
| **ΔΙΕΥΘΥΝΣΗ Β/ΘΜΙΑΣ ΕΚΠ/ΣΗΣ Ν. ΗΜΑΘΙΑΣ** |  |  |
|  |  | **ΠΡΟΣ :** |
| **2ο ΓΕΝΙΚΟ ΛΥΚΕΙΟ ΑΛΕΞΑΝΔΡΕΙΑΣ** |  |  |
|  |  | **Δ.Δ.Ε. ΗΜΑΘΙΑΣ** |
| **ΤΑΧ.ΔΝΣΗ : ΤΡΑΠΕΖΟΥΝΤΟΣ 2** |  |  |
| **ΑΛΕΞΑΝΔΡΕΙΑΤ.Κ.: 593 00** |  | **ΥΠΟΨΗ** |
| **ΤΗΛ. – FAX: 23330 - 22666** |  | **ΓΡΑΦΕΙΩΝ ΓΕΝΙΚΟΥ** |
| **e-mail: 2lykalndr@sch.gr** |  | **ΤΟΥΡΙΣΜΟΥ** |
| **ΠΛΗΡΟΦΟΡΙΕΣ: ΚΑΤΣΙΑΝΙΔΗΣ ΝΙΚΟΛΑΟΣ** |  |  |

# 

**ΘΕΜΑ: « Εκδήλωση ενδιαφέροντος για κατάθεση προσφοράς διοργάνωσης**

**πολυήμερης εκδρομής στο εξωτερικό »**

**Το 2ο ΓΕΝΙΚΟ ΛΥΚΕΙΟ ΑΛΕΞΑΝΔΡΕΙΑΣ ΗΜΑΘΙΑΣ**, σύμφωνα με το άρθρο 13, της 33120/ΓΔ4/28-2-2017 (ΦΕΚ 681 τ.Β΄/6-3-2017) Υπουργικής απόφασης, προσκαλεί τους ενδιαφερόμενους να καταθέσουν προσφορά για τη διοργάνωση της πολυήμερης εκπαιδευτικής εκδρομής της Γ΄ τάξης του σχολείου στο εξωτερικό.

Αντικείμενο του διαγωνισμού είναι η ανάδειξη της πιο αξιόλογης οικονομικά και ποιοτικά προσφοράς ταξιδιωτικού γραφείου για τη διοργάνωση της εκδρομής.

**Η πολυήμερη εκδρομή συνολικής διάρκεια έξι ημερών (πέντε διανυκτερεύσεις) προγραμματίζεται για να πραγματοποιηθεί το χρονικό διάστημα από Τρίτη 10 Δεκεμβρίου με καταληκτική ημερομηνία επιστροφής την Τετάρτη 18 Δεκεμβρίου. Ανάλογα με τις διαθέσιμες ημερομηνίες των αεροπορικών πτήσεων.**

Τα στοιχεία που αφορούν την εκδρομή και θα ληφθούν υπόψη για την κατάθεση της προσφοράς είναι:

* **Προορισμός εκδρομής:** Πράγα – Βιέννη - Μπρατισλάβα (δεν είναι δεσμευτική, μόνο σε περίπτωση χρήσης του αεροδρομίου)
* **Αριθμός συμμετεχόντων μαθητών:** **Εβδομήντα (70) με απόκλιση συν – πλην τρείς (±3).** *\*\*\* Σημείωση – επισήμανση: Στο συνολικό αριθμό των μαθητών να συμπεριληφθούν οπωσδήποτε δύο* ***(2) δωρεάν συμμετοχές (free****). Η επισήμανση γίνεται ώστε η τελική τιμή να προκύπτει* ***από το γινόμενο 68* (±3) επί την τιμή ανά μαθητή**.
* **Αριθμός συνοδών εκπαιδευτικών:** Πέντε (5).
* **Μεταφορικό μέσο:** Αεροπλάνο κατά τη μετάβαση και επιστροφή – Λεωφορείο για τις μετακινήσεις μεταξύ των πόλεων και για τη μετάβαση – επιστροφή από τα αεροδρόμια.
* **Κατηγορία καταλύματος:** Ξενοδοχεία τεσσάρων αστέρων (4 \*\*\*\*) τα οποία κατά προτίμηση να βρίσκονται κοντά στο κέντρο των πόλεων για ευκολία πρόσβασης των μαθητών σε αυτά. Τα περισσότερα από τα δωμάτια να είναι τρίκλινα (3/κλινα) και για τους καθηγητές μονόκλινα. Η **διαμονή στα ξενοδοχεία να περιλαμβάνει ημιδιατροφή (πρωινό και κατά προτίμηση δείπνο)**
* Στην προσφορά εκτός από το συνολικό κόστος και τα έξοδα ανά μαθητή, να αναφέρεται το όνομα και η διεύθυνση του ξενοδοχείου. Να υπάρχουν ενημερωτικά φυλλάδια των ξενοδοχείων.
* Διανυκτερεύσεις: Πράγα τέσσερις (4), Βιέννη μια (1). Εναλλακτικά μπορεί να κατατεθεί πρόταση που οι διανυκτερεύσεις να διαμορφώνονται σε τρείς (3), μία (1), και μία (1) Μπρατισλάβα. (Οποιαδήποτε κατανομή διανυκτερεύσεων θα μπορούσε να μειώσει το κόστος, είναι συζητήσιμη.)
* **Ασφάλιση μαθητών:** Υποχρεωτική ασφάλιση αστικής επαγγελματικής ευθύνης σύμφωνα με την κείμενη νομοθεσία. **Σε κάθε περίπτωση επιβάλλεται** να υπάρχει και η – για τα πρακτορεία - πρόσθετη προαιρετική ασφαλιστική κάλυψη ασθένειας ή ατυχήματος.
* **Λοιπές – επιπρόσθετες υπηρεσίες:**. Επισκέψεις και ξεναγήσεις σε μουσεία και σε χώρους ιδιαίτερης πολιτιστικής και περιβαλλοντικής αναφοράς των συγκεκριμένων περιοχών.
* Επισυνάψτε **πρόταση προγράμματος εκδρομής**,  **το οριστικό πρόγραμμα της εκδρομής (μετακινήσεις –** επισκέψεις κλπ) θα καταρτιστεί σε συνεργασία των υπευθύνων του πρακτορείου με το διευθυντή του σχολείου και τους συνοδούς εκπαιδευτικούς.
* Οι εκδρομείς δεν φέρουν καμία ευθύνη και δεν υφίστανται καμία οικονομική επιβάρυνση σε περίπτωση απεργίας ή κινητοποιήσεων, που θα έχουν ως αποτέλεσμα καθυστερήσεις δρομολογίων. Τυχόν ανατιμήσεις που θα προκύψουν μέχρι την πραγματοποίηση της εκδρομής δεν θα έχουν επίπτωση και δεν θα επηρεάσουν την τιμή της προσφοράς.

1. **ΔΙΚΑΙΩΜΑ ΣΥΜΜΕΤΟΧΗΣ:** Δικαίωμα εκδήλωσης ενδιαφέροντος και συμμετοχής στο διαγωνισμό έχουν όλα τα ταξιδιωτικά γραφεία τα οποία διαθέτουν το ειδικό σήμα λειτουργίας και το οποίο βρίσκεται σε ισχύ.
2. **ΣΥΝΤΑΞΗ ΚΑΙ ΥΠΟΒΟΛΗ ΠΡΟΣΦΟΡΩΝ:** Οι προσφορές υποβάλλονται στο 2ο ΓΕ.Λ. ΑΛΕΞΑΝΔΡΕΙΑΣ **(ταχυδρομική διεύθυνση ΤΡΑΠΕΖΟΥΝΤΟΣ 2 ΑΛΕΞΑΝΔΡΕΙΑ Τ.Κ. 59300)** σε κλειστό φάκελο. Στο φάκελο, εκτός από την προσφορά, θα πρέπει απαραίτητα να περιλαμβάνεται και υπεύθυνη δήλωση ότι το ταξιδιωτικό γραφείο διαθέτει το ειδικό σήμα λειτουργίας το οποίο βρίσκεται σε ισχύ.

Επίσης στην προσφορά θα πρέπει υποχρεωτικά να καταγράφονται:

α. η τελική συνολική τιμή της προσφοράς,

β. η επιβάρυνση για κάθε μαθητή και

γ. η υποχρεωτική ασφάλιση ευθύνης του διοργανωτή σύμφωνα με την κείμενη

νομοθεσία.

Οι προσφορές πρέπει να είναι καθαρογραμμένες και να μην υπάρχουν σε αυτές στοιχεία

που να καθιστούν ασαφή την προσφορά, όπως ξύσματα, σβησίματα, προσθήκες ή διορθώσεις. Εάν στην προσφορά υπάρχει οποιαδήποτε διόρθωση ή προσθήκη, θα πρέπει αυτή να είναι καθαρογραμμένη και να υπάρχει η μονογραφή από τον προσφέροντα. Διαφορετικά εάν οι προσθήκες – διορθώσεις κλπ. που υπάρχουν, κατά την κρίση της επιτροπής αξιολόγησης, καθιστούν ασαφή την προσφορά, αυτή θα απορρίπτεται για τους συγκεκριμένους λόγους.

**Όσοι ενδιαφέρονται να λάβουν μέρος στον διαγωνισμό θα πρέπει να υποβάλουν τις προσφορές τους μέχρι τις 10.30 το πρωί της Τετάρτης 13-11-2019 με έναν από τους παρακάτω τρόπους:**

α. Προσωπικά ή με εκπρόσωπο του πρακτορείου στο σχολείο.

β. Με συστημένη ταχυδρομική επιστολή που θα απευθύνεται στο σχολείο.

Οι εκπρόθεσμες προσφορές δεν λαμβάνονται υπόψη και επιστρέφονται χωρίς να αποσφραγισθούν, έστω και εάν η καθυστερημένη λήψη οφείλεται στην υπηρεσία αποστολής και λήψης του φακέλου (ταχυδρομείο, διανομείς ή μέσα συγκοινωνίας).

**Όλα τα επισυναπτόμενα δικαιολογητικά πρέπει να περιέχονται στο φάκελο που κατατίθεται στο σχολείο (εγκύκλιος 190919/25-11-2014/Δνση Σπουδών, Προγραμμάτων και Οργάνωσης Δ.Ε./Υ.ΠΑΙ.Θ.), διαφορετικά συντρέχει λόγος ακυρότητας της προσφοράς.**

1. **ΑΞΙΟΛΟΓΗΣΗ ΤΩΝ ΠΡΟΣΦΟΡΩΝ:** Η αξιολόγηση των προσφορών θα γίνει από την Επιτροπή που έχει συγκροτηθεί για το συγκεκριμένο σκοπό σε διαδικασία που θα περιλαμβάνει τα παρακάτω στάδια:

Α. Παραλαβή φακέλων με τις προσφορές

Β. **Αποσφράγιση των φακέλων το μεσημέρι (12.30) της Τετάρτης 13-11-2019.**

Γ. Έλεγχος πληρότητας των στοιχείων

Δ. Αξιολόγηση οικονομικών και ποιοτικών στοιχείων των προσφορών

Ε. Επιλογή του αναδόχου ταξιδιωτικού γραφείου.

1. **ΕΠΙΛΟΓΗ ΑΝΑΔΟΧΟΥ:** Για την αξιολόγηση των προσφορών, την επιλογή της πλέον συμφέρουσας προσφοράς και την ανακήρυξη του αναδόχου ταξιδιωτικού γραφείου, σύμφωνα με τη σχετική Υπουργική απόφαση συγκροτείται στο σχολείο, με πράξη του Διευθυντή, Επιτροπή, η οποία αποτελείται από τον ίδιο ως Πρόεδρο, δύο (2) από τους συνοδούς εκπαιδευτικούς που ορίζονται από το Σύλλογο Διδασκόντων του σχολείου, έναν (1) εκπρόσωπο του Συλλόγου Γονέων και Κηδεμόνων και τους εκπροσώπους των μαθητικών συμβουλίων της Γ΄ τάξης του σχολείου, οι οποίοι στην επιτροπή εκπροσωπούνται με μία (1) ψήφο. Σύμφωνα με τα ως άνω οριζόμενα η επιτροπή αξιολόγησης είναι πενταμελής (5 μέλη).

Η επιτροπή έχει την αρμοδιότητα και την ευθύνη επιλογής του ταξιδιωτικού γραφείου που θα πραγματοποιήσει την πολυήμερη εκδρομή.

Η επιλογή του πρακτορείου θα καταγραφεί σε σχετικό πρακτικό στο οποίο θα περιγράφονται με σαφήνεια τα κριτήρια της επιλογής. Το εν λόγω πρακτικό, εφόσον ζητηθεί, κοινοποιείται σε κάθε συμμετέχοντα ή/και έχοντα νόμιμο δικαίωμα προκειμένου να έχει τη δυνατότητα υποβολής ένστασης κατά της επιλογής εντός τριών (3) ημερών από τη σύνταξη του πρακτικού. Μετά την αξιολόγηση των προσφορών και την εξέταση των τυχόν ενστάσεων που έχουν υποβληθεί, θα γίνει η τελική επιλογή του ταξιδιωτικού γραφείου και μεταξύ αυτού και του σχολείου θα συνταχθεί σύμβαση οργανωμένου ταξιδιού (ιδιωτικό συμφωνητικό), σύμφωνα με την κείμενη νομοθεσία, που θα υπογραφεί από τα συμβαλλόμενα μέρη.

**Η σύμβαση θα υπογραφεί μέχρι το μεσημέρι Δευτέρα 18 Νοεμβρίου 2019** προκειμένου στη συνέχεια να κατατεθούν τα δικαιολογητικά στη Δ.Δ.Ε Ημαθίας για την έγκριση του φακέλου της εκδρομής.

Στη σύμβαση θα περιλαμβάνονται απαραίτητα τα εξής:

1. Το εγκεκριμένο από το Σύλλογο Διδασκόντων αναλυτικό πρόγραμμα της εκδρομής
2. Τα ονόματα των ξενοδοχείων, η κατηγορία, ο αριθμός των δωματίων και κλινών και οι παρεχόμενες από αυτά υπηρεσίες.
3. Η ασφάλεια αστικής επαγγελματικής ευθύνης
4. Το συνολικό κόστος της εκδρομής και το κόστος ανά μαθητή
5. Οι γενικοί όροι συμμετοχής στην εκδρομή.

**Ο Διευθυντής**

**ΚΑΤΣΙΑΝΙΔΗΣ ΝΙΚΟΛΑΟΣ ΓΕΡΜΑΝΙΚΗΣ ΦΙΛΟΛΟΓΙΑΣ**